《风入松》
元代·沈禧

一溪新水绿涟漪。嫩柳袅金丝。扁舟载得春多少，轻摇过、芦荻沙堤。

惊起一双鸂鶒，飞来几点凫鹭。

笔床茶灶总相随。蓑笠不须披。烟波深处耽清趣，任逍遥、不管伊谁。

抱膝吟余好句，回头又得新诗。

作者简介：沈禧[元]（约公元一三五四年前后在世），字廷锡，吴兴人。生卒年及生平均不详，约元惠宗至正中前后在世。工词善曲，有竹窗词一卷，（今存强村丛书中）散曲八套；亦单行，名曰竹窗乐府。